Patvirtinta Viešųjų pirkimų komisijos

2025-03-14 protokolu Nr. 25VPK-778

**VšĮ VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**VŠĮ VILNIAUS UNIVERSITETO LIGONINĖS SANTAROS KLINIKŲ DRUSKININKŲ „SAULUTĖ“ VAIKŲ AMBULATORINĖS ANKSTYVOSIOS REABILITACIJOS SKYRIAUS REMONTO DARBAI, 10033**

1. VšĮ Vilniaus universiteto ligoninė Santaros klinikos (toliau - PO) vykdydama viešąjį pirkimą numato įsigyti VšĮ Vilniaus universiteto ligoninės Santaros klinikų Druskininkų „Saulutė“ vaikų ambulatorinės ankstyvosios reabilitacijos skyriaus remonto darbus (toliau- darbai), kuriuos numatyti įsigyti pagal „Druskininkų savivaldybės sveikatos centro sudėtyje teikiamų sveikatos priežiūros paslaugų infrastruktūros modernizavimas“ Nr. 09-022-P-0032 projektą.

2. PO vykdo supaprastintą pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: Rasa Sidaravičienė, tel. +370 5 2365106, el. p. [rasa.sidaraviciene@santa.lt](mailto:rasa.sidaraviciene@santa.lt).

5. Pirkimo objektas: VšĮ Vilniaus universiteto ligoninės Santaros klinikų Druskininkų „Saulutė“ vaikų ambulatorinės ankstyvosios reabilitacijos skyriaus remonto darbai.

6. Pirkimas į dalis neskaidomas.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Rangos sutarties projektas“.

Pastaba. Techninėje specifikacijoje, jos prieduose ar kituose dokumentuose galimai nurodyti medžiagų / įrangos gamintojai ar prekių ženklai / pavadinimai yra informacinio pobūdžio, tiekėjas nėra įpareigotas siūlyti ir / ar naudoti šiuos gaminius, gali būti siūlomi / naudojami lygiaverčiai ar geresnius parametrus turintys produktai ir/ ar medžiagos.

8. Tiekėjo įsipareigojimų įvykdymo vieta: Vytauto g. 2 / Kurorto g. 5, Druskininkai.

9. EBVPD pildomas pagal SPS 3 priede pateiktą failą/šabloną. Jeigu pirkime dalyvauja ūkio subjektų grupė, veikianti pagal jungtinės veiklos (partnerystės) sutartį, EBVPD teikiamas už kiekvieną ūkio subjektų grupės narį atskirai. Kai tiekėjas pasitelkia subtiekėjus ar kitus ūkio subjektus, kurių pajėgumais remiasi, kartu su tiekėjo EBVPD teikiami ir šių subjektų EBVPD. Už tiekėjo, ūkio subjektų, subtiekėjų pateiktuose EBVPD nurodytos informacijos teisingumą atsako pats tiekėjas. Subrangovų (ūkio subjektų, kurių pajegumais tiekėjas nesiremia) EBVPD nereikalaujamas. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, išnuomos įrangą ar pan.), tiekėjas, neprivalo teikti jų EBVPD.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 d.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų:

**1 lentelė. Tiekėjų kvalifikacijos reikalavimai**

|  |  |  |  |
| --- | --- | --- | --- |
| **Eil.**  **Nr.** | **Reikalavimai** | **Reikalavimus įrodantys dokumentai** | **Subjektas, kuris turi atitikti reikalavimą** |
| 1 | Sutarties vykdymui tiekėjas turi turėti bent 1 (vieną) statinio statybos vadovą, turinį teisę eiti ypatingo statinio statybos vadovo pareigas, kai statinio kategorija – ypatingieji statiniai; statinių grupė: negyvenamieji pastatai, pastatų paskirties grupė: visuomeniniai – gydymo paskirties pastatai.  *(Nustatyta pagal Tiekėjo kvalifikacijos reikalavimų nustatymo metodikos 21 p.)* | Pateikiama su pasiūlymu:  specialistų, atsakingų už sutarties vykdymą sąrašas (pirkimo dokumentų priedas Nr. ....), kuriame nurodoma (-i) specialisto (-ų) vardas, pavardė, darbovietė, teisinė forma (darbo sutartis, ketinimų protokolas ar kt.), jo pareigos, vykdant pirkimo sutartį, atestato duomenys (išdavusios institucijos pavadinimas, atestato numeris, galiojimo laikas).  Jei tiekėjas siūlo ne savo darbuotojus, turi būti pateikti įrodymai (ketinimų protokolas ar tiekėjo ir specialisto pasirašyta deklaracija ar kitas dokumentas), kad siūlomas specialistas atliks jam priskirtas funkcijas (tiekėjo laimėjimo atveju).  ***Dokumentai, kuriuos turės pateikti galimas laimėtojas:***  Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija*.* | Tiekėjas. Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti; Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

***PASTABA****.\*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo statinio statinių statybos vadovo pareigas, pripažinus jų kilmės valstybėje turimą teisę eiti analogiškų statinių statybos vadovo pareigas.*

*Užsienio šalies specialisto\* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Užsienio šalies specialisto teisės pripažinimo dokumentai turi būti gauti**iki pirkimo sutarties pasirašymo.*

***Pirkimo vykdytojas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.*** *Užsienio šalies specialistai turi pareigą kreiptis į SSVA ir gauti teisės pripažinimo dokumentą. Pirkimo vykdytojas, siekdamas įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą. Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.*

**2 lentelė. Tiekėjų aplinkos apsaugos vadybos sistemos standartų reikalavimai:**

|  |  |  |  |
| --- | --- | --- | --- |
| **Eil.**  **Nr.** | **Reikalavimai** | **Reikalavimus įrodantys dokumentai** | **Subjektas, kuris turi atitikti reikalavimą** |
|  | Tiekėjas perkamoms pastatų rangos/remonto darbams taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (LST EN ISO 14001) arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais  (lygiaverčiai įrodymai gali būti priimami atliekant supaprastintus pirkimus). | LST EN ISO 14001 arba EMAS, ar kitas lygiavertis sertifikatas, išduotas nepriklausomos įstaigos, patvirtinantis, kad tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS, ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. | Tiekėjas ir (arba) tiekėjų grupės partneriai kartu, subtiekėjai ar kiti ūkio subjektai, kurių pajėgumais remiasi tiekėjas. |

Dokumentų, patvirtinančių atitiktį Reikalavimams tiekėjui, bus prašoma **tik iš galimo pirkimo laimėtojo.**

Tiekėjo bei specialistų kvalifikacija turi būti įgyta iki pasiūlymų pateikimo termino pabaigos ir tai turi būti užfiksuota kvalifikaciją įrodančiame dokumente. Jeigu kvalifikacijos reikalavimus įrodantys dokumentai yra išduoti po pasiūlymų pateikimo termino pabaigos, juose nurodoma informacija turi būti aktuali iki pasiūlymų pateikimo termino pabaigos.

Jeigu tiekėjas pasiūlyme nurodo specialistą (fizinį asmenį) (pasiūlymo formoje lentelė Nr. 3), kuris pasiūlymo pateikimo metu nėra tiekėjo ar jo pasitelkiamų subtiekėjų darbuotojas, tačiau kurį laimėjimo ir sutarties sudarymo atveju ketina pasitelkti, tokiu atveju, tiekėjas iki pateikiant pasiūlymą turi sudaryti su tokiu specialistu susitarimą arba ketinimų protokolą arba kitą lygiavertį dokumentą (*Pateikiamas skenuotas dokumentas elektroninėje formoje*), kuris pagrįstų, kad toks ketinimas buvo iki tiekėjui pateikiant pasiūlymą PO ir kad pirkimo laimėjimo ir sutarties sudarymo atveju specialistas bus įdarbintas. Jei tiekėjas pasiūlymo formoje informacijos apie ketinamą pasitelkti specialistą nenurodo – laikoma, kad tiekėjas siūlo tik specialistus, su kuriais pasiūlymo pateikimo dieną jį sieja darbo santykiai (tiekėjas yra darbdavys).

12. Kitų atrankos reikalavimų tiekėjams nenustatoma.

Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys (VPĮ 35 str. 2 d. 3 p.).

13. Pasiūlymo galiojimo užtikrinimas nereikalaujamas.

14. Pirkime pateikti pirkimo objekto pavyzdžių nereikalaujama.

15. PO atsako į CVPIS prašymą dėl pirkimo dokumentų, jei prašymas yra pateiktas likus 6 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. Kainodaros taisyklių nustatymo metodikos (2017-06-28 Viešųjų pirkimų tarnybos įsakymas Nr. 1S-95) 33.4 p. nurodyta, kad pirkimo vykdytojas turi suteikti galimybę tiekėjui apžiūrėti darbų atlikimo vietą, jog tiekėjas galėtų įvertinti išlaidas ir pateikti fiksuotos kainos pasiūlymą. PO rengti susitikimų su tiekėjais neketina. Perkančioji organizacija tiekėjams sudarys galimybę apžiūrėti objektą, jiems to pageidaujant. Perkančioji organizacija klausimų objekto apžiūros metu uždavinėti neleis ir į juos neatsakinės, protokolo neskelbs CVP IS. Dėl objekto apžiūros kreiptis į inžinerinio ūkio sk. vedėją Albertą Kupiną, tel. Nr. +370 69771631, darbo dienomis nuo 8.00 iki 13.00 val. (<https://klausk.vpt.lt/hc/lt/articles/360003981099-Kaip-turi-b%C5%ABti-forminama-fiksuojama-objekto-ap%C5%BEi%C5%ABra-vykdant-vie%C5%A1%C4%85j%C4%AF-pirkim%C4%85->).

18. Perkančioji organizacija ekonomiškai naudingiausią pasiūlymą išrenka pagal mažiausią kainą. Maksimali pasiūlymo (vertinamoji) kaina, kurią viršijus pasiūlymas bus atmestas yra tokia:

1 pirkimo dalis 73 206,00 Eur su PVM.

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede „Pasiūlymo forma”.

21. Sutarties įvykdymo **užtikrinimas reikalaujamas** - banko garantija arba draudimo bendrovės laidavimo raštas. Sutarties įvykdymo užtikrinimo pateikimo terminas - ne vėliau kaip per 14 (keturiolika) dienų nuo Sutarties pasirašymo dienos. Sutarties įvykdymo užtikrinimo vertė - 5 (penki) proc. nuo bendros Sutarties kainos be PVM.

Kartu su Sutarties įvykdymą užtikrinančiu dokumentu tiekėjas privalo pateikti Sutarties įvykdymo užtikrinimo apmokėjimą patvirtinančius dokumentus.

22. Įsigyti naudojantis Centrinės perkančiosios organizacijos (toliau – CPO LT) elektroniniu katalogu galimybės nėra, nes šie darbai CPO LT elektroniniame kataloge nesiūlomi.

23. Pirkimui taikomas Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 p.

24. Buvo paskelbta išankstinė (rinkos) konsultacija: CVP IS pirkimas 679734 „VšĮ Vilniaus universiteto ligoninės Santaros klinikų Druskininkų „Saulutė“ vaikų ambulatorinės ankstyvosios reabilitacijos skyriaus remonto darbai“, https://cvpp.eviesiejipirkimai.lt/Notice/Details/2024-679734.

Atkreipiame dėmesį, kad tiekėjai, teikę pastabas dėl pirkimo sąlygų bus laikomi padėjusiais pasirengti pirkimui ir privalės tai deklaruoti EBVPD.

1. „Techninė specifikacija“

2. „Rangos sutarties projektas“.

3. „EBVPD failas/šablonas“.

4. „Pasiūlymo forma”.

5. „Specialistų sąrašas“.